UMS ใจชื้น งบ Q3/59 ขาดทุนลดลง 86% มาที่ 8.24 ลบ.
UMS ใจชื้น งบ Q3/59 ขาดทุนลดลง 86% มาที่ 8.24 ลบ. จากปีก่อนขาดทุน 59.64 ลบ. หลังมีรายได้เพิ่มขึ้น – ปรับลดต้นทุนการผลิตและค่าใช้จ่ายในการบริหารงาน ขณะที่งวด 9 เดือนขาดทุน 37.45 ลบ. ลดลง 62% จากปีก่อนขาดทุน 97.57 ลบ.
14 พ.ย. 2559

บริษัท ยูนิค ไมนิ่ง เซอร์วิสเซส จำกัด (มหาชน) หรือ UMS รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 8.24 ล้านบาท หรือมีผลขาดทุนสุทธิ 0.02 บาทต่อหุ้น ลดลง 86%จากช่วงเดียวกันของปีก่อนที่มีผลขาดทุนสุทธิ 59.64 ล้านบาท หรือมีขาดทุนสุทธิ 0.39 บาทต่อหุ้น
ทั้งนี้ ผลการดำเนินงานดังกล่าวขาดทุนลดลงเนื่องจากบริษัทมีรายได้เพิ่มขึ้นจากปริมาณการขายที่เพิ่มขึ้น ซึ่งเป็นผลมาจากบริษัทได้จัดซื้อและหาเหมืองเพื่อให้ได้ถ่านหินที่มีคุณภาพในราคาที่เหมาะสมมาผลิตและจำหน่าย – ปรับลดต้นทุนการผลิตและค่าใช้จ่ายในการบริหารงานที่ไม่จำเป็นอย่างต่อเนื่อง 
ขณะที่ ผลการดำเนินงานช่วง 9 เดือนแรกมีผลขาดทุนสุทธิ 37.45 ล้านบาท หรือ 0.09 บาทต่อหุ้น ลดลง 62% จากช่วงเดียวกันของปีก่อนที่มีผลขาดทุนสุทธิ 97.57 ล้านบาท หรือ 0.64 บาทต่อหุ้น